《奉和圣制送张说巡边》
唐代·崔禹锡

供帐何煌煌，公其抚朔方。群僚咸饯酌，明主降离章。

关塞重门咸，郊岐禁苑傍。练兵宜雨洗，卧鼓候风凉。

炎景宁云惮，神谋肃所将。旌摇天月迥，骑入塞云长。

赫赫皇威振，油油圣泽滂。非惟按车甲，兼以正封疆。

叱咤阴山道，澄清瀚海阳。虏垣行决胜，台座伫为光。

作者简介：崔禹锡，唐朝人，字洪范，融之子。登显庆三年进士第。开元中为中书舍人。卒赠定州刺史。其作品有《奉和圣制送张说巡边》。